wickkiey/tamil-wikipedia-markdown huggingface dataset:
# டாக்டர் எம்.ஜி.ஆர் மத்திய பேருந்து நிலையம்


**சேலம் மத்திய பேருந்து நிலையம்** (அதிகாரப்பூர்வமாக **பாரத் ரத்னா டாக்டர். எம்.ஜி.ஆர். மத்திய பேருந்து நிலையம்**) என்றும் பொதுவாக **சேலம் புதிய பேருந்து நிலையம்** என்றும் அழைக்கப்படுகிறது. நகர பேருந்து நிலையம், சேலம், மத்திய பேருந்து நிலையம் சேலம் மற்றும் சேலம் சந்திப்பு தொடருந்து நிலையம் ஆகிய இடங்களுக்கு இடையே 24 மணிநேரமும் எண் 13 நகர பேருந்துகள் இயக்கப்பட்டு வருகிறது.  

## நிலையம்

மத்திய பேருந்து நிலையம் சேலம் மாநிலத்தின் பல நகரங்களுடன் பேருந்து போக்குவரத்து மூலம் இணைக்கிறது. 5.5 ஏக்கர் பரப்பளவு கொண்ட இப்பேருந்து நிலையம் ஒரு பேருந்து பணிமனையை கொண்டது. மேலும் தமிழ்நாடு அரசுப் போக்குவரத்துக் கழகம் மூலம் சுமார் 1100 பேருந்துகள் மாநிலம் முழுவதும் மற்றும் அண்டை மாநிலங்களான கேரளா, கர்நாடகா, ஆந்திரா பகுதிகளுக்கும் பாண்டிச்சேரிக்கும் இயக்கப்படுகிறது.  

## வழித்தடங்கள்

| நடைமேடை | செல்லும் இடம் |  |
| --- | --- | --- |
| 1 (அனைத்து எஸ்.இ.டி.சி பேருந்துகள்) | ஓசூர், பெங்களூர், கிருஷ்ணகிரி, தருமபுரி, மேட்டூர்,

ஏற்காடு, மேச்சேரி, பென்னாகரம், அரூர் |  |
| 2 | சென்னை, திருப்பதி, திருவண்ணாமலை, வேலூர், கடலூர்

விழுப்புரம், ஆத்தூர், திருப்பத்தூர், கள்ளக்குறிச்சி, பாண்டிச்சேரி

சிதம்பரம், பெரம்பலூர், அரியலூர், தஞ்சாவூர், காஞ்சிபுரம், நெல்லூர், செங்கல்பட்டு |  |
| 3 | கொச்சி, திருவனந்தபுரம், நாகர்கோவில், தூத்துக்குடி, திருச்சி

மதுரை, கரூர், நாமக்கல், இராசிபுரம்

தஞ்சாவூர், நாகப்பட்டினம், திருவாரூர், சிவகங்கை

திருநெல்வேலி, சிவகாசி, தேனி, திண்டுக்கல், புதுக்கோட்டை, இராமேஸ்வரம், திருச்செந்தூர் |  |
| 4 | கோயம்புத்தூர், எடப்பாடி, வெண்ணந்தூர், திருச்செங்கோடு, ஈரோடு, திருப்பூர்,
ஊட்டி, பொள்ளாச்சி, பழனி, சத்தியமங்கலம்

திருச்சூர், கோழிக்கோடு, குருவாயூர், கொல்லம்,

பெருந்துறை, பாலக்காடு, எர்ணாகுளம், பவானி, பூலாம்பட்டி |  |
| சேலம் மாநகருக்குள் | சேலம் சந்திப்பு, வானூர்தி நிலையம், நகர பேருந்து நிலையம், சேலம், சூரமங்கலம்,
ஓமலூர், இளம்பிள்ளை, சித்தர் கோவில், கொண்டலாம்பட்டி, அயோத்தியாபட்டினம், கருப்பூர், வீரபாண்டி சின்னப்பம்பட்டி | } |

## இணைப்புகள்
இங்கிருந்து 3 கி.மீ தொலைவில் சேலம் இரயில் நிலையமும், 19 கி.மீ தொலைவில் சேலம் வானூர்தி நிலையமும் 6 கி.மீீ தொலைவில் அரசு பொறியியல் கல்லூரியும் 7 கி.மீ தொலைவில் பெரிியார் பல்கலைக்கழகமும் அமைந்துள்ளது.
# முனைய துணைக்கோள் ஏவுகலம்-சி2


**முனைய துணைக்கோள் ஏவுகலம் -சி2 (PSLV-C2** ) என்பது முனைய துணைக்கோள் ஏவுகலத் திட்டத்தின் ஐந்தாவது ஏவுதல் ஆகும். இந்திய விண்வெளி ஆய்வு மையத்தின் மூலம் ஏவப்பட்ட 32 ஆவது ஏவுகலம் ஆகும். இதன் முதல் ஏவுகலம் சனவரி 1, 1962 இல் ஏவப்பட்டது. இந்த ஏவுகலத்தில் சூரியவிணக்கப் பாதையில் அமர்த்தக்கூடிய மூன்று செயற்கைக்கோள்களும் விண்ணில் செலுத்தப்பட்டது.  

இந்த ஏவுகலத்தில் இந்தியாவின் முதல் இந்திய தொலை உணர்வு செயற்கைக்கோளான இந்திய தொலை உணர்வு செயற்கைகைக்கோள்- பி4 செயற்கைக்கோளினை முதன்மை தாங்கு சுமையாக கொண்டு சென்றது. மேலும் இதனுடன் கொரியாவின் *கிட்சாட்-3* மற்றும் ஜெர்மனி நாட்டின் *டிஎல்ஆர் -டப்சட்* போன்றவற்றை துணை தாங்குசுமைகளாக தாங்கிச்சென்றது. இதுவே இந்தியாவின் மீளப்பாவிக்கவியலா ஏவு அமைப்பு ஆகும். இதுவே ஒரு திட்டத்தின் மூலம் ஒன்றுக்கும் மேற்பட்ட செயற்கைக்கோள்களை விண்ணில்செலுத்துவது இதுவே முதல்முறையாகும். இதுவே இந்தியாவின் முதல் வணிக ரீதியிலான விண்வெளிப் பறப்பு ஆகும். இதற்காக தென் கொரியா மற்றும் ஜெர்மனி ஆகிய நாடுகள் இந்தியாவிற்கு தலா 1 மில்லியன் அமெரிக்க டாலர்கள் அளித்தது.  

## திட்டத்தின் அளவுருக்கள்

- **நிறை**:
  - *மொத்த எடை இழப்பு:* 294000 கிலோகிராம் (648,000 lb)
  - *மொத்த பொருட்களின் எடை:* 1,202 கிலோகிராம் (2,650 lb)
- **ஒட்டுமொத்த உயரம்**: 44.4 மீட்டர் (145.7 அடி)
- **எரிபொருள்**:
  - *நிலை 1:* திட HTPB அடிப்படையிலானது (138.0 + 54 டன்)
  - *நிலை 2:* திரவ UDMH + N<sub>2</sub>O<sub>4</sub> (4.06 டன்)
  - *நிலை 3:* திட HTPB அடிப்படையிலானது (7.2 டன்)
  - *நிலை 4:* திரவ MMH + N<sub>2</sub>O<sub>4</sub> (2.0 டன்

## இவற்றையும் காண்க

- முனைய துணைக்கோள் ஏவுகலம் - சி42
- முனைய துணைக்கோள் ஏவுகலம்-சி1
- முனைய துணைக்கோள் ஏவுகலம்-சி37
- முனைய துணைக்கோள் ஏவுகலம்-சி38
- முனைய துணைக்கோள் ஏவுகலம்-சி40
# பார்சுட்டோவைட்டு


**பார்சுட்டோவைட்டு** (*Barstowite*) என்பது Pb<sub>4</sub>[Cl<sub>6</sub>|CO<sub>3</sub>]•H<sub>2</sub>O, என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சு படிகத்திட்டத்தில் வெண்மை நிறத்துடன் ஒளிபுகும் தன்மை கொண்டதாக இக்கனிமம் காணப்படுகிறது. மோவின் அளவுகோலில் பார்சுட்டோவைட்டு கனிமத்தின் கடினத்தன்மை அளவு 3 என்று கணக்கிடப்படுகிறது. வெண்மையான கீற்றுகளும் விடாப்பிடியான வைரத்தின் பளபளப்பும் இக்கனிமத்தின் பண்புகளாகும்.  

பன்னாட்டு கனிமவியல் சங்கம் பார்சுட்டோவைட்டு கனிமத்தை Bsw என்ற குறியீட்டால் அடையாளப்படுத்துகிறது.  

ஐக்கிய இராச்சியத்தின் கோர்ன்வால் பகுதியிலுள்ள செயிண்ட் எண்டெல்லியன் என்ற குக்கிராமத்தில் பார்சுட்டோவைட்டு முதன்முதலில் கண்டறியப்பட்டது. 1947 முதல் 1982 வரையிலான காலப்பகுதியில் வாழ்ந்த இரிச்சர்டு டபிள்யூ பார்சுட்டோவ் என்ற கனிமச் சேகரிப்பாளர் நினைவாக இக்கனிமத்திற்கு பார்சுட்டோவைட்டு என்ற பெயர் சூட்டப்பட்டது.
# கோபெல்லைட்டு



**கோபெல்லைட்டு** (*Kobellite*) என்பது Pb<sub>22</sub>Cu<sub>4</sub>(Bi,Sb)<sub>30</sub>S<sub>69</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.சாம்பல் நிறத்துடன் இழைமத் தன்மை கொண்ட ஓர் உலோகக் கனிமமாக இது காணப்படுகிறது. ஆண்டிமனி, பிசுமத், ஈயம் போன்ற தனிமங்களுடன் சேர்ந்த ஒரு சல்பைடு கனிமம் என்று இது வகைப்படுத்தப்படுகிறது. ஐசோகிளாகெயிட்டு-பெர்ரியைட்டு தொடரில் கோபெல்லைட்டும் ஒரு உறுப்பினராகும். மேற்கண்ட தொடர் வரிசை அமைப்பின் தாமிரத்தளத்தில் வெள்ளியும் இரும்பும் பதிலிடப்பட்டு, பிசுமத், ஆண்டிமனி மற்றும் ஈயம் தனிமங்களின் விகிதம் மாறுபடுகிறது. ஒற்றைச்சரிவச்சு கூர்நுனிகோபுர வடிவ படிகங்களாக இக்கனிமம் படிகமாகிறது. சுவீடனிலுள்ள இவெனா, கொலராடோவிலுள்ள அவுரே, அமெரிக்காவின் வடக்கு கரோலினாவிலுள்ள வேக் மாகாணம் போன்ற இடங்களில் உள்ள தாதுப் படிவுகளில் கோபெல்லைட்டு காணப்படுகிறது. 1803 முதல் 1882 வரையிலான காலப்பகுதியைச் சேர்ந்த செருமனியின் உல்ப்கேங் பிரான்சு வோன் கோபெல் என்பவர் கண்டறிந்த காரணத்தால் கனிமத்திற்கு இப்பெயர் சூட்டப்பட்டது.  

பன்னாட்டு கனிமவியல் சங்கம் கோபெல்லைட்டு கனிமத்தை Kbl என்ற குறியீட்டால் அடையாளப்படுத்துகிறது.
# நகர பேருந்து நிலையம், சேலம்



**நகர பேருந்து நிலையம், சேலம்** என்பது, பொதுவாக பழைய பேருந்து நிலையம் என்றே அழைக்கப்படுகிறது. இப்பேருந்து நிலையம் மாவட்டத்தின் மற்ற பகுதிகளை சேலம் மாநகருடன் மாநகர பேருந்துகள் மூலம் இணைக்கிறது. மத்திய பேருந்து நிலையம், சேலம் மற்றும் ஒரு பேருந்து நிலையம் சேலம் மாநகரில் அமைந்துள்ளது.
# கருநாடக மாநிலச் சாலைப் போக்குவரத்துக் கழகம்



**கருநாடக மாநிலச் சாலைப் போக்குவரத்துக் கழகம்** என்பது இந்தியாவில் உள்ள கருநாடகா மாநில அரசுக்கு சொந்தமான சாலை போக்குவரத்து நிறுவனம் ஆகும். இந்தியாவில் உள்ள அரசுக்கு சொந்தமான போக்குவரத்து நிறுவனங்களில் வோல்வோ பேருந்துகளின் மிகப்பெரிய போக்குவரத்து நிறுவனம் இதுவேயாகும்.  

## பேருந்துகளின் எண்ணிக்கை
- கருநாடக மாநிலச் சாலைப் போக்குவரத்துக் கழகம் – 8348
- வடகிழக்கு கருநாடக சாலைப் போக்குவரத்துக் கழகம் – 4343
- வடமேற்கு கருநாடக சாலைப் போக்குவரத்துக் கழகம் – 4716
- பெங்களூர் மாநகர போக்குவரத்துக் கழகம் – 6422
**மொத்தம் – 23,829**
# பிரவீன் தீப்சே



**பிரவீன் தீப்சே** (*Praveen Mahadeo Thipsay*) என்பவர் ஓர் இந்திய சதுரங்க கிராண்டு மாசுட்டர் ஆவார். 1959 ஆம் ஆண்டு ஆகத்து மாதம் 12 ஆம் நாள் இவர் பிறந்தார்.பாக்யசிறீ தீப்சே இவருடைய மனைவியாவார்.  

1982, 1984, 1985, 1989, 1992, 1993 மற்றும் 1994 ஆம் ஆண்டுகளில் நடைபெற்ற இந்திய சதுரங்க சாம்பியன் பட்டப் போட்டிகளில் பிரவீன் தீப்சே வெற்றி பெற்றார். மேலும், 1982, 1984, 1988, 1992, 1994, 1998 மற்றும் 2002 ஆம் ஆண்டுகளில் நடைபெற்ற சதுரங்க ஒலிம்பியாடு எனப்படும் சதுரங்க ஒலிம்பிக் போட்டிகளில் இவர் இந்தியாவின் சார்பாக பங்கேற்று விளையாடினார்  

1985 ஆம் ஆண்டில் காமன்வெல்த்து சதுரங்க சாம்பியன் பட்டப் போட்டியில் முதலிடத்திற்காக நடைபெற்ற போட்டியில் கெவின் சிபிரேகெட்டுடன் இணைந்து அப்பட்டத்தைப் பெற்றார். டெக்ரான் நாட்டில் 1988 ஆம் ஆண்டு நடைபெற்ற ஆசிய சதுரங்க சாம்பியன் பட்டப் போட்டியில் 4 முதல் 7 ஆவது இடம் வரை நிர்ணயிக்கும் போட்டியில் செர்கி சாக்ரிபெய்னி, முகம்மது அல் மோதியாக்கி, அமான்முராத் காகாகெல்டைவ் ஆகியோருடன் சமபுள்ளிகள் ஈட்டி இணைந்து பட்டம் பெற்றார். 2004 ஆம் ஆண்டில் புனேவில் நடைபெற்ற போட்டியில் இவர் 2 முதல் 6 வரையுள்ள இடத்திற்கான போட்டியில் சமப்புள்ளிகள் ஈட்டி மராத் டிசுமுவேவுக்கு அடுத்த இடத்தைப் பிடித்தார். லக்னோவில் இதே ஆண்டு நடைபெற்ற மற்றொரு போட்டி ஒன்றில் 2 முதல் 3 வரையுள்ள இடங்களுக்கான போட்டியில் சாய்டாலி லுல்தாச்சேவ் மற்றும் சக்கரவர்த்தி தீபன் ஆகியோருடன் சேர்ந்து வெற்றி பெற்றார்.2007 ஆம் ஆண்டு மங்களூரில் நடந்த அனைத்து இந்திய பிடே ஓப்பன் சதுரங்கப் போட்டியில் பங்கேற்று அப்போட்டியையும் வென்றார். 2009 ஆம் ஆண்டு வெளியிடப்பட்ட பிடே பெயர் பட்டியலில் இவர் இந்திய சதுரங்க வீர்ர்களின் வரிசையில் 24 ஆவது இடத்தைப் பிடித்திருந்தார்.  
1997 ஆம் ஆண்டு விசுவநாதன் ஆனந்து மற்றும் மற்றும் திப்யேந்திர பருவா ஆகியோரைத் தொடர்ந்து மூன்றாவது இந்தியராக இவர் கிராண்டு மாசுட்டர் பட்டம் பெற்றார்.  

நிகழ் நேரத்தில் நடைபெறும் பிடே போட்டிகளில் பிரவீன் தீப்சே தீப்சே என்ற பயணர் பெயரிலும், செசுகியூப் எனப்படும் நிகழ்நேர போட்டியில் ஐயுந்தி என்ற பயணர் பெயரிலும் இவர் விளையாடினார்.  

மகளிர் அனைத்துலக மாசுட்டர் போட்டியில் பங்கேற்று வெற்றி பெற்ற அனைத்துலக மாசுட்டர் பாக்யசிறீயை பிரவீன் தீப்சே திருமணம் செய்து கொண்டார்
# பேகம் ஹசரத் மஹல்


**பேகம் ஹசரத் மஹல்** (Begum Hazrat Mahal)(c. 1820 – 7 April 1879)இவரின் இயற் பெயர் முஹம்மது கானம் என்பதாகும். ஆனாலும் அவத்தின் பேகம் எனவும் அழைக்கப்பட்டார். ஆங்கிலேயரை எதிர்த்து வீர சுதந்திரம் வேண்டி நின்ற வீரப் பெண்களின் வரலாற்றுப் பட்டியலை வரிசைப் படுத்தும்போது நிச்சயமாக பேகம் ஹஜ்ரத் மஹலுக்கு முக்கிய இடமுண்டு.  

நவாப் வஜித் அலி ஷாவின் இரண்டாவது மனைவி தான் பேகம் ஹசரத் மஹல், அவரது கணவர் வாஜித் அலி ஷா கொல்கத்தாவுக்கு நாடு கடத்தப்பட்ட பின்னர், அவத்தின் மாநில விவகாரங்களை பொறுப்பேற்றார் மற்றும் லக்னோவின் கட்டுப்பாட்டை கைப்பற்றினார். அவரது மகன் இளவரசர் பிரிஜிஸ் காதரை அவத்தின் ஆளுநர் பொறுப்பில் நியமித்து ஆட்சியை திறம்பட நடத்தினார்.  

1857 ம் ஆண்டு இந்திய கலகத்தின் போது பிரித்தானிய கிழக்கு இந்திய கம்பெனிக்கு எதிராக அவர் கலகம் செய்தார். நேபாளில் புகலிடம் பெற்ற அவர் 1879 ல் இறந்தார்  

## பிறப்பு
இன்றைய இந்தியாவின் உத்திரபிரதேச மாநிலத்தின் ஒரு பகுதியாக இருந்த அவத்தின் பைசாபாத்தில் 1820 ஆம் ஆண்டு பிறந்தவர், ஒரு முறை மன்னனுடைய கையாட்களின் கண்களில் சிக்கினார் பேகம். பொன்னும் பொருளும் தருவதாக ஆசை காட்டி பெற்றோரை மயக்கி சம்மதிக்க வைத்து, மன்னனின் ஆசைநாயகியாக்க அவளை அழைத்துச் சென்றனர் காவலர்கள். அவரும் (மஹல்) அரசியானார்  

## பதவியேற்பு
1856-இல் மன்னன் வாஜித் அலிஷா பட்டத்தை இழந்தார், கல்கத்தாவில் சிறைவைக்கப்பட்டானர், தலைநகர் லக்னோவில் இருந்த பிரித்தானிய கமிஷனர் சர் ஹென்றி லாரன்ஸ் கைக்கு அதிகாரம் மாறியது. நாடே கொந்தந்தளித்தது. ஆங்காங்கே பிரிட்டிஷாரைக் கொன்று குவித்தவாறே சிப்பாய்கள் தலைநகரம் நோக்கி முன்னேறிக் கொண்டிருந்தனர். ஆங்கிலேயப் பெண்களையும் குடும்பத்தினரையும் பாதுகாப்பாக ஒரு கோட்டைக்குள் இருத்திவிட்டு சிப்பாய்களை லக்னோவின் எல்லையிலேயே முறியடிக்கப் புறப்பட்டான் ஹென்றி லாரன்ஸ். இந்திய சிப்பாய்களிடம் படுதோல்வியுற்று கோட்டைக்குள் ஒளிந்து கொண்டான் ஹென்றி லாரன்ஸ்.  

வெற்றி பெற்ற சிப்பாய்களுக்கோ சரியான தலைவனில்லை, அடுத்து என்ன செய்வதென்றும் புரியவில்லை மன்னனும் கல்கத்தாவில் சிறையில். பட்டத்தரசிகளும் பயந்திருந்த நேரம் மன்னரின் பிள்ளைகளில் யாரையேனும் மன்னனாக அறிவிக்குமாறு மன்றாடினார்கள். நடுங்கிய அரசிகள் மறுத்தனர்.  
ஆனால் அந்த பொறுப்பை துணிந்து ஏற்க ஹசரத் மஹல் முன் வந்தார். தன் 10 வயது மகனை மன்னனாக்கித் தானே காப்பாளராகப் பெறுப்பேற்றுக் கொண்டாள்.
# கனா (திரைப்படம்)


**கனா** (ஆங்கிலம்:Dream) என்பது கிரிக்கெட் மற்றும் விவசாயம் பற்றிய ஒரு தமிழ் திரைப்படம். இப்படத்தை நடிகர் சிவகார்த்திகேயன் தயாரித்து அருண்ராஜா காமராஜ் எழுதி இயக்கியுள்ளார். இது இவரின் முதல் படம். கிரிக்கெட்டே தெரியாத ஐஸ்வர்யா ராஜேஷ், தத்ரூபமாக நடித்திருப்பார். திபு நினான் தாமஸ் என்பவர் படத்துக்கு இசையமைத்துள்ளார். தினேஷ் கிருஷ்ணன் ஒளிப்பதிவு மற்றும் ரூபென் படத்தொகுப்பு ஆகியவற்றை உள்ளடக்கி, இத்திரைப்படம் 2018 திசம்பர் 21 அன்று வெளியானது.  

பெண்கள் கிரிக்கெட்டை மையப்படுத்தி வெளிவந்த இந்தப் படம் விளையாட்டு விமர்சகர்களால் பெரிதும் பாராட்டப்பட்டது. குறிப்பாக, ஸ்போர்ட்ஸ் படங்களுக்கு உரிய டெம்ப்ளேட்களை உடைத்து கவனம் ஈர்த்தது.  

## நடிப்பு
- ஐஸ்வர்யா ராஜேஷ் - கௌசல்யா முருகேசன்
- சத்யராஜ் - முருகேசன்
- சிவகார்த்திகேயன் - நெல்சன் திலீப்குமார்
- தர்சன் - முரளி கிருஷ்ணன்
- பிளேடு ஷங்கர்
- ராமதாஸ்
- இளவரசு
- ரமா - கௌசல்யா அம்மா
- சவரி முத்து
- அந்தோணி பாக்கியராஜ்
- கார்த்திக்
- பாத்திமா சப்மரீன்

## விமர்சனம்
இந்த திரைப்படம் விமர்சகர்களிடமிருந்து மிக சிறந்த பாராட்டை பெற்றுள்ளது. டைம்ஸ் ஆஃப் இந்தியாவின் எம்.சுகந்த் இந்த படத்தினைப் பிரசித்திபெற்ற விளையாட்டுப் படமாக மேற்கோள் காட்டினார். மேலும் இது விவசாயிகளின் இன்றய நிலைமை அவர்களுக்கு ஏற்படும் சிக்கல்கள் ஆகியவற்றை வெளிப்படுத்துவதால் கனா படம் மக்களுக்கான ஒரு செய்தித் திரைப்படம் போல் அமைந்துள்ளது.
# அருண் பிரசாத்

**அருண் பிரசாத் சுப்பிரமணியன்** (*Subramanian Arun Prasad*) ஓர் இந்திய சதுரங்க கிராண்டு மாசுட்டர் ஆவார். இவர் 1988 ஆம் ஆண்டு ஏப்ரல் மாதம் 21 ஆம் நாள் தமிழ்நாட்டிலுள்ள சேலம் மாவட்டத்தில் பிறந்தார். 2004 ஆம் ஆண்டு ஈரான் நாட்டின் தலைநகரான தெகுரானில் நடைபெற்ற 16 வயதுக்கு உட்பட்டோர்களுக்கான ஆசிய சதுரங்க சாம்பியன் பட்டப்போட்டியில் இவர் வெற்றி பெற்றார். அப்போட்டியின் இறுதியில் வியட்நாமைச் சேர்ந்த கிராண்டு மாசுட்டர் லீ குவாங் லைமானை சமநிலை போட்டியில் வீழ்த்தி இவ்வெற்றியைப் பெற்றார். இவ்வெற்றி அருண் பிரசாத்திற்கு பிடே மாசுட்டர் பட்டத்தைப் பெற்றுத் தந்தது. அதே ஆண்டில் இந்தியாவின் பிகானேர் நகரில் நடைபெற்ற இளையோருக்கான ஆசிய சதுரங்கச் சாம்பியன் பட்டப் போட்டியிலும் வெற்றி பெற்றார். இப்போட்டியின் இறுதியில் இவர் தீபன் சக்ரவர்த்தியை சமநிலைப் போட்டியில் வென்றார்.  

2008 ஆம் ஆண்டில் இந்தியாவின் 18 வது சதுரங்க கிராண்டு மாசுடர் என்ற தகுதியைப் பெற்றார். 2009 ஆம் ஆண்டில் இசுகாட்லாந்தின் எடின்பர்க் நகரில் நடைபெற்ற இசுகாட்டிசு சதுரங்க சாம்பியன் பட்டப்போட்டியில் வெற்றி பெற்று அப்போட்டியில் வென்ற முதல் இந்திய வீரர் என்ற பெருமையை ஈட்டினார் . 2010 ஆம் ஆண்டில் துருக்கியிலுள்ள புர்சாவில் நடைபெற்ற உலக சாம்பியன் பட்டப் போட்டியில் வெண்கலப் பதக்கம் பெற்ற இந்திய அணியில் அவர் பங்கு பெற்றிருந்தார். அப்போட்டியில் 5 ஆவது பலகைக்கான தனிநபர் வெண்கலப் பதக்கம் இவருக்கு வழங்கப்பட்டது . 2011 இல் பாரிசு சதுரங்க சாம்பியன் பட்டமும் , 2015 ஆம் ஆண்டில் வாசிங்டன் ஓபன் சதுரங்கப் போட்டித் தொடரில் மூன்றாவது இடமும் அருண்பிரசாத ஈட்டிய பிற வெற்றிகளாகும். வாசிங்டன் ஓபன் சதுரங்கப் போட்டியின் இறுதியில் அமெரிக்க கிராண்டு மாசுட்டர் கடா காம்சுகியைக் காட்டிலும் ஒரு புள்ளி மட்டுமே பின் தங்கியிருந்தார் என்பது குறிப்பிடத்தக்கது ஆகும் .
# அருண்ராஜா காமராஜ்


**அருண்ராஜா காமராஜ்** (ஆங்கிலம்:Arunraja Kamaraj) என்பவர் தமிழ்த் திரைப்பட துறையில் நடிகர், பாடகர், பாடலாசிரியர், எழுத்தாளர், நகைச்சுவை நடிகர், இயக்குநர் என பன்முகம் கொண்டவர். இவர் தெறி, பென்சில், கபாலி மற்றும் ஜிகர்தண்டா முதலிய திரைப்படங்களுக்கு பாடலாசிரியராக பணியாற்றி அனைவரின் பாராட்டைப் பெற்றார். மேலும் இவர் ராஜா ராணி திரைப்படத்தின் மூலம் ஒரு நடிகனாக அறிமுகமானார். மான் கராத்தே படத்தில் நெருப்பு குமார் என்ற கதாபாத்திரத்தில் நடித்தார்.  

## ஆரம்ப வாழ்க்கை
அருண்ராஜா தமிழ்நாடு மாநிலத்தின், karur மாவட்டத்தில் உள்ள குளித்தலை நகரின் அருகில் பேரூர் என்ற ஊரில் 1984 ஆம் ஆண்டு பிறந்தார். இவர் தனது பள்ளிப்படிப்பை குளித்தலை அரசு ஆண்கள் மேல்நிலைப்பள்ளியில் முடித்தார். இவர் தனது உயர் கல்வியை திருச்சி பிஷப் ஹெபேர் மேல்நிலைப்பள்ளியிலும், கல்லூரி படிப்பை திருச்சி ஜே. ஜே. பொறியியல் மற்றும் தொழில்நுட்ப கல்லூரியிலும் கற்றார்.
# தினேஷ் கிருஷ்ணன்

**தினேஷ் கிருஷ்ணன்** ஒரு இந்திய ஒளிப்பதிவாளர் ஆவார். இவர் தமிழ்த் திரைப்படத்துறையில் பணியாற்றிவருகிறார். இவர் தான சேர்ந்த கூட்டம் மற்றும் கனா போன்ற வெற்றி படங்களில் பணியாற்றினார்.  

## திரைப்பட வரலாறு
| ஆண்டு | திரைப்படம் | நடிப்பு | குறிப்பு |
| --- | --- | --- | --- |
| 2013 | *சூது கவ்வும்* | விஜய் சேதுபதி, சஞ்சிதா செட்டி, பாபி சிம்ஹா, அசோக் செல்வன் |  |
| 2014 | *தெகிடி* | அசோக் செல்வன், சனனி ஐயர் |  |
| *எக்ஸ்: பாஸ்ட் ஈஸ் பிரசண்ட்* | ரஜாத் கபூர், அன்சுமா ஜா, ராதிகா ஆப்தே |  |  |
| *கப்பல்* | வைபவ் ரெட்டி, சோனம் பாஜ்வா |  |  |
| 2015 | *வலியவன்* | ஜெய், ஆண்ட்ரியா ஜெரெமையா |  |
| 2016 | *சேதுபதி* | விஜய் சேதுபதி, ரம்யா நம்பீசன் |  |
| *காதலும் கடந்து போகும்* | விஜய் சேதுபதி, மடோனா செபாஸ்டியன் |  |  |
| *றெக்க* | விஜய் சேதுபதி, லட்சுமி மேனன் |  |  |
| 2017 | *டோரா* | நயன்தாரா, சுலிலி குமார் |  |
| 2017 | *புரியாத புதிர்* | விஜய் சேதுபதி, காயத்ரி |  |
| 2018 | *தானா சேர்ந்த கூட்டம் * | சூர்யா , கீர்த்தி சுரேஷ் |  |
| 2018 | *கனா* | ஐஸ்வர்யா ராஜேஷ் , சத்தியராஜ் |  |
# ரூபன் (படத்தொகுப்பாளர்)


**ரூபன்** என்றழைக்கப்படும் **லிவிங்ஸ்டன் அந்தோனி ரூபன்** (*Livingston Antony Ruben*, பிறப்பு: நவம்பர் 15, 1986) இந்திய படத்தொகுப்பாளர் ஆவார். இவர் தமிழ் திரைபடத்துறையில் பணியாற்றிவருகிறார்.  

## தொழில்
தனது பட்டப்படிப்பு லயோலா கல்லூரி சென்னையில் முடித்தபின் இயக்குநர் கௌதம் மேனன் அவர்களின் உதவியாளராக சேர்ந்தார். பிரபல படத்தொகுப்பாளர் அந்தோணியுடன் துணை படத்தொகுப்பாளராக இணைந்தார். ரூபென் அவர்கள் அந்தோணியின் மேற்பார்வையில் வேட்டையாடு விளையாடு, விண்ணைத்தாண்டி வருவாயா முதலிய திரைப்படங்களில் பணியாற்றினார். திரைப்படங்களின் முன்னோட்டக்காட்சிகள் தயாரிக்கும் போது தோரணை (2009), அவன் இவன் (2011) மற்றும் வெடி (2011) ஆகியவற்றில் பணிபுரியும் போது ​​ருபென் ஒரு திரைபடத் தொகுப்பாளராக பணியாற்றும் வாய்ப்பை பெற்றார்.  

கண்டேன் 2011ம் ஆண்டு வெளியான தமிழ்த் திரைப்படமான இப்படத்தில் தன் முழு பங்களிப்பை வெளிப்படுத்தினார். எல்ரெட் குமாரின் முப்பொழுதும் உன் கற்பனைகள் (2012) படத்தில் முக்கியமாக **ஒருமுறை** என்ற பாடலை சிறப்பாக ஒளிப்பதிவு செய்தார்.  

## திரைப்பட வரலாறு
தொகுப்பாளராக பணி புரிந்த படங்கள்  
| ஆண்டு | திரைப்படம் | மொழி | இயக்கம் |  |
| --- | --- | --- | --- | --- |
| 2011 | கண்டேன் | தமிழ் | ஏ.சி.முகில் |  |
| 2012 | முப்பொழுதும் உன் கற்பனைகள் | தமிழ் | எல்டர்டு குமார் |  |
| 2012 | எடிகரிகே | கன்னடம் | டி.சுமனகிட்டூர் |  |
| 2013 | சமர் | தமிழ் | திரு |  |
| 2013 | ராஜா ராணி | தமிழ் | அட்லி |  |
| 2014 | நான் சிகப்பு மனிதன் | தமிழ் | திரு |  |
| 2014 | ஜீவா | தமிழ் | சுசிந்தரன் |  |
| 2015 | டார்லிங் | தமிழ் | சாம் ஆண்டன் |  |
| 2015 | இனிமே இப்படிதான் | தமிழ் | முருகானந்த் |  |
| 2015 | திரிஷா இல்லைனா நயன்தாரா | தமிழ் | ஆதிக் ரவிச்சந்திரன் |  |
| 2015 | வேதாளம் | தமிழ் | சிவா |  |
| 2016 | வில் அம்பு | தமிழ் | ரமேஷ் சுப்ரமணியன் |  |
| 2016 | தெறி | தமிழ் | அட்லி |  |
| 2016 | எனக்கு இன்னொரு பேர் இருக்கு | தமிழ் | சாம் ஆண்டன் |  |
| 2016 | வீர சிவாஜி | தமிழ் | கணேஷ் விநாயக் |  |
| 2016 | ரெமோ | தமிழ் | பாக்கியராஜ் கண்ணன் |  |
| 2016 | ஜக்குவார் | தெலுங்கு,கன்னடம் | மகாதேவ் |  |
| 2017 | விவேகம் | தமிழ் | சிவா |  |
| 2017 | அன்பானவன் அசராதவன் அடங்காதவன் | தமிழ் | ஆதிக் ரவிச்சந்திரன் |  |
| 2017 | மெர்சல் | தமிழ் | அட்லி |  |
| 2017 | ஸ்கெட்ச் | தமிழ் | விஜய் சந்தர் | } |
# ரமா


**ரமா** இந்திய திரைப்பட நடிகை ஆவார். இவர் தமிழ்த் திரைப்படத்துறையில் பணியாற்றுகிறார்.  

## தொழில்
ரமா தமிழ்நாடு அணியின் விளையாட்டு வீராங்கனையாக இயக்குநர் பாரதிராஜாவின் என் உயிர்த் தோழன் (1990) படத்தில் நடித்துள்ளார். தொடர் தோல்வியின் காரணமாக திரைப்படத்துறையில் இருந்து விலகியிருந்தார்.  

பின் 2010 ஆம் ஆண்டு தன் இரண்டாம் அத்தியாயத்தை அவள் பெயர் தமிழரசி திரைப்படத்தின் மூலம் தொடங்கினார். மெட்ராஸ் (2014) திரைப்படத்தில் நடிகர் கார்த்திக்கின் அம்மா கதாபாத்திரத்தில் நடித்தார். இயக்குநர் ஏ. ஆர். முருகதாஸ் இயக்கிய கத்தி (2014) திரைப்படத்தில் நடிகர் விஜயின் அம்மா கதாபாத்திரத்தில் நடித்துள்ளார். புறம்போக்கு என்கிற பொதுவுடமை என்ற 2015 ஆம் ஆண்டு வெளிவந்த ஒரு அரசியல் சார்ந்த தமிழ்த் திரைப்படத்தில் நடித்துள்ளார்.
# புதூர்க் குடைவரை

**புதூர் குடைவரை** என்பது தமிழ்நாட்டின், வேலூர் மாவட்டம், காட்பாடிக்கு அருகில் *”66 புத்தூர்”* என்ற சிற்றூரில் ”அசரிர் மலை” என்ற குன்றின் அடிவாரத்தில் உள்ள ஒரு குடைவரையாகும். இக்குடைவரையானது ஒரு சிறிய பாறை ஒன்றைக் குடைந்து அமைக்கப்பட்டுள்ளது. இதனைப் போன்ற அமைப்பானது தமிழகத்தில் வேறெங்கும் காண இயலாதது. குடைவரைக்கான பாறை ஒற்றைக் கற்கோவில் அமைப்பது போன்று மேலிருந்து கீழாகச் செதுக்கப் பெற்றுள்ளது. ஆனால், ஏனைய ஒற்றைக் கற்கோவில்களில் உள்ள கருவறைக்கு மேலான விமான அமைப்பின்றி மேற்பகுதி முழுதும் சமமாக்கப்பட்டு அதனுட்பகுதி பெரும் தொட்டியைக் குடைவது போன்றே சதுரமாகக் குடையப் பெற்றுள்ளது. கருவறையின் பக்கங்கள் சுவரைப் போல செதுக்கத் தொடங்கப் பெற்றுள்ளது. குடைவரையின் உள்ளே செல்வதற்காக அதன் முன்பகுதி ஏறத்தாழ இரண்டடி விட்டத்தில் குடையப்பட்டுள்ளது. கருவறையின் உள்ளே ஆண்,பெண் உருவங்கள் இரண்டு மணிமுடிகளுடன் செதுக்கப் பெற்றுள்ளன. பல்லவர் கோவில்களில் பெரிதும் உள்ள சிவன், உமையுடன் கந்தன் இணைந்துள்ள சோமாஸ்கந்த வடிவத்தின் தொடக்க வடிவாக இதனை ஊகிக்கலாம்.  

தற்காலத்தில் இக்குடைவரையின் உள்ளே ஒரு அம்மன் சிலை வைக்கப்பெற்று வழிபாடுகள் நடத்தப் பெறுகின்றன. கல்வெட்டுகள் ஏதும் காணப்பெறவில்லை.  பல்லவர், பாண்டியர் கலைப்பாணி போன்றில்லாமல் இது புதிய வடிவில் இருப்பதாலும், பல்லவர் மற்றும் சோழர்களின் சிற்றரசாக இருந்த பாண மன்னர்களின் ஆட்சிக்குட்பட்ட பகுதியில் பாணர்களின் தலைநகராக விளங்கிய திருவல்லம்’ மற்றும் அரிஞ்சய சோழன் பள்ளிப்படையுள்ள மேல்பாடிக்கும் அருகில் இருப்பதாலும் இது பாணர்களின் முயற்சியாக இருக்கலாம்.  

- சு. இராசவேலு, அ. கி. சேஷாத்ரி - தமிழ்நாட்டுக் குடைவரைக் கோயில்கள் - பக்கம் 92,93
- ரா. பி. சேதுப்பிள்ளை - தமிழகம் ஊரும் பேரும் - பழனியப்பா பிரதர்ஸ் - பக்கம் -96
# பாபிலோனின் சிங்கம்



**பாபிலோனின் சிங்கம்** (**Lion of Babylon**) மெசொப்பொத்தேமியாவின் (தற்கால ஈராக்) பண்டைய பாபிலோன் நகரத்தில், எஸ்தர் கோயிலின் எதிரே அமைந்த சிங்கச் சிற்பம் ஆகும்.  

## வரலாறு
1876ல் பண்டைய பாபிலோன் நகர அகழ்வாய்வின் போது எஸ்தர் கோயில் மற்றும் அதன் சுவரின் சிங்கச் சிற்பங்கள் ஜெர்மானிய தொல்லியல் ஆயவாளர்கள் கண்டுபிடித்தனர்.  

எஸ்தரின் கோயில் சுவரில் இருந்த சிங்க சிற்பங்களை புது பாபிலோனியப் பேரரசர் இரண்டாம் நெபுகாத்நேசர், கிமு 575ல் பாபிலோன் நகரத்தில் கட்டிய எஸ்தர் எனும் தாய்க் கடவுளின் கோயில் நுழைவாயிலின் எதிரே ஒரு பீடத்தில் சிங்கச் சிற்பத்தை செதுக்கி வைத்தார்.  

## இதனையும் காண்க
- இஷ்தர், சுமேரியப் பெண் கடவுள்
- இஷ்தரின் நட்சத்திரம்
- லம்மசு
- பாபிலோன்
- சுமேரிய கடவுள்கள்
# பிரியதர்சினி



**பிரியதர்சினி** என்பவர் இந்திய திரைப்பட நடிகையாவார். இவர் தமிழகத் திரைப்படத்துறைமில் குழந்தை நட்சத்திரமாக அறிமுகமானார். பின்பு நாயகியாகவும், நாடகங்களிலும் நடித்துள்ளார்.  

மானட மயிலாட நிகழ்ச்சியில் பங்கேற்று விருது வாங்கினார். பாய்ஸ் வெசஸ் கேல்ஸ் நடன நிகழ்ச்சியில் பங்கேற்று சிறந்த நடன மங்கை யாக பட்டம் பெற்றார்.  

## திரைப்படத் துறை
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1984 | *தாவணிக் கனவுகள்* | பாரதி | தமிழ் | குழந்தை நட்சத்திரங்கள் |
| 1985 | *இதய கோவில்* | சரசு | தமிழ் | குழந்தை நட்சத்திரம் |
| 1990 | *சுபயாத்ரா* | மலையாளம் | குழந்தை நட்சத்திரம் |  |
| 1996 | *கல்கி (அவதாரம்)* | தமிழ் | கல்கியின் தோழி |  |
| 2012 | *புலி வருது* | தமிழ் | தொகுப்பாளினி | } |
# பிரின்ஸ் ஆப் பெர்சியா : சான்ட்ஸ் ஆப் டைம் (2010) திரைப்படம்

**பிரின்ஸ் ஆப் பெர்சியா : சான்ட்ஸ் ஆப் டைம்** (  

*Prince of Persia: The Sands of* )*Time*  

(தமிழ் : பெர்சியாவின் இளவரசன் : காலத்தின் மணல்துகள்கள் ) என்பது 2010 ல் வெளிவந்த மாயாஜால திரைப்படம் ஆகும் . இந்த திரைப்படம் ஜெர்ரி பக்ஹெய்மர் ஆல் தயாரிக்கப்பட்டு வால்ட் டிஸ்னி ஸ்டூடியோ நிறுவனத்தால் வெளியிடப்பட்டது . இந்த திரைப்படம் உபி சாப்டு நிறுவனத்தால் தயாரிக்கப்பட்ட பிரின்ஸ் ஆப் பெர்சியா என்ற கணினி விளையாட்டின் கதாபாத்திரங்களை அடிப்படையாக கொண்டது என்பதும் குறிப்பிடத்தக்கது .இந்த திரைப்படத்தில் ஜேக் க்ளின்கால் , பென் கிங்க்ஸ்லே , ஜெம்மா அர்டிறான் நடித்துள்ளனர்  

## கதை சுருக்கம்
2500 ஆண்டுகளுக்கு முன்னர் பெர்சியா என்ற நகரத்தில் வாழ்ந்துகொண்டிருந்த சாதாரண சிறுவனாக இருந்த தஸ்தான் அரசர் ஷரமனால் தேர்ந்தெடுக்கப்பட்டு வளர்ப்பு  மகனாக வளர்க்கப்படுகிறார் , பின்னர் ஒரு கட்டத்தில் தஸ்தான் அரசரின் மகன்களான டஸ் மற்றும் கார்சீவ்க்கு உதவி செய்து அலமன்ட் எனும் புனித நகரத்தை கைப்பற்றுகின்றனர் , ஒரு மோசமான சம்பவத்தால் அரசர் ஷர்மானின் மறைவுக்கு பிறகு தஸ்தான்தான் அரசரின் மறைவுக்கு காரணம் என பழி சுமத்தப்படுகிறார் .  

ஒரு கட்டத்தில் அலமன்ட் இன் இளவரசி டாமினே மூலமாக காலத்தை கடக்கும் சக்தியுள்ள மாயாஜால கூர்வாள் பற்றி தெரிந்துகொள்கிறார் , இந்த கூர்வாளை அடையத்தான் இந்த சதி அரசரின் தம்பி நிசாம் மூலமாக தீட்டபட்டுள்ளது என்பதையும் புரிந்துகொள்கிறார் ,  

நிசாம் ஏற்படுத்திய பல தடைகளையும் போராட்டங்களையும் கடந்து உண்மையை சகோதரருக்கு புரியவைக்க நினைக்கிறார் நிறைய போராட்டங்களுக்கு பின்னர் நிசாம்  காலத்தை கடக்கும் கூர்வாளில் சக்தியை கொடுக்கும் மாயாஜால மணல் உள்ள இடத்தை நிசாம் தேடிக்கொண்டு இருப்பதை தஸ்தான் புரிந்துகொள்கிறார் , அந்த காலத்தின்  மணல் தவறாக பயன்படுத்தப்பட்டால் சபிக்கப்பட்ட மணல் புயல் மூலமாக உலகமே அழிந்துவிடும் என்பதையும் தெரிந்துகொள்கிறார் ,  

அங்கே உருவான சம்பவங்களால் இளவரசன் மீண்டும இந்த சம்பவங்கள் எல்லாமே நடப்பதற்கு முன்னதாகவே உள்ள கடந்தகாலத்துக்கு செல்கிறார் , அவருக்கு நடந்த சம்பவங்களின் நினைவுகள் இருந்ததால் நிசாமின் திட்டத்தை புரியவைக்கிறார் , அவர் நேசித்த  இளவரசி டாமினேயை திருமணம் செய்துகொள்கிறார் .
# முனீஷ்காந்த் ராமதாஸ்



**முனீஷ்காந்த் ராமதாஸ்** (*Munishkanth*) ஒரு இந்திய நடிகர் ஆவார். இவர் தமிழ் திரைப்படத்துறையில் பணியாற்றிவருகிறார். முண்டாசுப்பட்டி, 10 எண்றதுக்குள்ள மற்றும் பல திரைப்படங்களில் நடித்துள்ளார்.  

## தொழில்
இவர் 2002 ஆம் ஆண்டு சென்னைக்கு வந்தார். தமிழ் திரைப்படத்துறையில் நடிகராகவேண்டும் என்ற கனவோடு வந்தார். ஆனால் சிறு சிறு வேடங்களே கிடைத்தது. பின் இரண்டாண்டுகள் தங்கத்தட்டான் வேலைக்கு மலேசியா நாட்டிற்கு சென்றார், சென்னை திரும்பியதும் குறும்படம் நடிப்பதில் கவனம் செலுத்தினார். வடபழனி முருகன் கோவிலில் பல நாட்கள் தனது வாழ்நாளைக்கழித்தார். கலைஞர் தொலைக்காட்சியில் நடைபெற்ற நாளைய இயக்குநர் என்ற குறும்படம் திரையிடும் நிகழ்ச்சில் பங்குபெற்றார். தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார்.  

மேலும் அவர் தமிழ் திரைப்படத்துறையில் சிறு சிறு கதாபாத்திரங்களில் நடிக்கலானார். இயக்குநர் மணிரத்தினம் இயக்கிய கடல் (2013), சி. வி. குமார் அவர்களின் சூது கவ்வும் (2013), மற்றும் பீட்சா II: வில்லா (2013) முதலிய படங்களில் நடித்தார். 2014 ஆம் ஆண்டு தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார். இதன் பிறகே இவர் **முனீஷ்காந்த் ராமதாஸ்** என அழைக்கப்பட்டார்.
# அக்டாசைட்டு


**அக்டாக்சைட்டு** (*Aktashite*) என்பது Cu<sub>6</sub>Hg<sub>3</sub>As<sub>4</sub>S<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்போவுப்புக் கனிமம் என்று இக்கனிமம் வகைப்படுத்தப்படுகிறது. தாமிரம் பாதரசம் ஆகிய தனிமங்கள் அக்டாக்சைட்டு கனிமத்தின் பகுதிக்கூறுகளாக உள்ளன. சல்போவுப்புகளில் இக்கனிமம் மட்டுமே அத்தியாவசியமான தாமிரம் மற்றும் பாதரசத்தைப் பெற்றுள்ள கனிமமாக இதுவரை அறியப்பட்டுள்ளது. நீர்வெப்பச் சுழற்சி காரணமாக இக்கனிமம் தோன்றுகிறது. அனைத்துலக கனிமவியல் கூட்டமைப்பின் புதிய கனிமங்கள் பெயரிடல் மற்றும் வகைப்படுத்தல் ஆணையத்தின் ஒப்புதல் இல்லாமலேயே அக்டாக்சைட்டு கனிமம் வெளியிடப்பட்டது, ஆனால் ஒரு பயனுள்ள கனிம இனம் என்று இதே அமைப்பின் சல்போவுப்புத் துணைக் குழு 2008 ஆம் ஆண்டு அங்கீகரித்துள்ளது.  

பன்னாட்டு கனிமவியல் சங்கம் அக்டாசைட்டு கனிமத்தை Ats என்ற குறியீட்டால் அடையாளப்படுத்துகிறது.
# டைரோலைட்டு


**டைரோலைட்டு** (*Tyrolite*) என்பது CaCu<sub>5</sub>(AsO<sub>4</sub>)<sub>2</sub>CO<sub>3</sub>(OH)<sub>4</sub>•6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய கால்சியம் தாமிரம் ஆர்சனேட்டு கார்பனேட்டு கனிமமாக இது வகைப்படுத்தப்படுகிறது. நீலமும் பசுமையும் கலந்து கண்ணாடி போன்ற செஞ்சாய்சதுர ஆரப்படிகங்களாகவும் திராட்சைக் கொத்துகளொத்த தொகுப்பாகவும் இது படிகமாகிறது. மோவின் அளவுகோல் அளவுகோலில் டைரோலைட்டின் கடினத்தன்மை மதிப்பு 1.5 முதல் 2 என கணக்கிடப்படுகிறது. மேலும் இதன் ஒப்படர்த்தி 3.1 முதல் 3.2 எனவும் அலவிடப்பட்டுள்ளது. ஒளிகசியும் தன்மை கொண்டு ஒளிவிலகல் எண் அட்டவணையில் nα=1.694 nβ=1.726 மற்றும் nγ=1.730 என்ற மதிப்பீடுகளையும் இது பெற்றுள்ளது.  

பன்னாட்டு கனிமவியல் சங்கம் டைரோலைட்டு கனிமத்தை Tyl என்ற குறியீட்டால் அடையாளப்படுத்துகிறது.  

தாமிரம் மற்றும் ஆர்சனிக் கனிமங்களின் காலநிலையாக்கத்தால் டைரோலைட்டு ஓர் இரண்டாம் நிலை கனிமமாக தோன்றுகிறது. 1845 ஆம் ஆண்டு ஆத்திரியாவின் டைரோல் மாகாணத்தில் சிகுவாசு நகரத்தில் முதன்முதலாக இது கண்டறியப்பட்டது.
# இஷ்தரின் நட்சத்திரம்


போன்று காணப்படும், பெண் கடவுளான எஸ்தரின் உருவத்துடன், எண் முனை நட்சத்திரம் மற்றும் சிங்கச் சின்னங்கள் பொறிக்கப்பட்ட பண்டைய அக்காடிய உருளை வடிவ முத்திரை, (ஆண்டு கிமு 2334-2154)}]]  

**இஷ்தரின் நட்சத்திரம்** (**Star of Ishtar** or **Star of Inanna**) பண்டைய சுமேரியப் பெண் கடவுளான இஷ்தரின் சின்னங்களில் ஒன்றாகும். இந்நட்சத்திரம் எட்டு முனைகள் கொண்டது.  

சுமேரியாவின் (தற்கால ஈராக் நாடு) செமிடிக் மக்களின் பெண் கடவுளான இன்னன்னாவே, புது அசிரியப் பேரரசு மற்றும் புது பாபிலோனியப் பேரரசு காலங்களில் எஸ்தர் எனும் பெயரில் அறியப்படுகிறார்.  

இஷ்தர் கடவுளின் முதன்மை சின்னமாக சிங்கத்துடன், எட்டு முனை நட்சத்திரமும் அடங்கும். பெண் கடவுளான இஷ்தர், வெள்ளிக் கோளுடன் தொடர்புடையவர்.  

(இடது), கிமு 1200]]  

## ஈராக் நாட்டுக் கொடியில்

1959 முதல் 1965 முடிய ஈராக் நாட்டு தேசிய சின்னத்தில், எஸ்தர் கடவுளின் இந்த எண் முனை நட்சத்திரத்துடன், சூரியக் கடவுளான உதுவுடன் இணைத்துக் காட்டப்பட்டது.  

## இதனையும் காண்க
- எஸ்தர், சுமேரியக் கடவுள்
- பாபிலோனின் சிங்கம்
# பெரிய கருப்பு தேவர்



**பெரிய கருப்பு தேவர்** என்பவர் தமிழ்த் திரைப்பட குணச்சித்திர நடிகராவார். இவர் நாட்டார் பாடல்களை பாடுபவர். பிகேடி என நண்பர்களின் மத்தியில் அறியப்படுகிறார்.  

## திரைப்படங்கள்
| ஆண்டு | திரைப்படம் | மொழி | கதாப்பாத்திரம் | Notes |  |
| --- | --- | --- | --- | --- | --- |
| 1981 | *அலைகள் ஓய்வதில்லை* | தமிழ் | 1990 | *மல்லுவேட்டி மைனர்* | தமிழ் |
| 1990 | *நானும் இந்த ஊர்தான்* | தமிழ் |  |  |  |
| 1990 | *புது பாட்ட* | தமிழ் |  |  |  |
| 1992 | *கவுர்ணமெட் மாப்பிள்ளை* | தமிழ் |  |  |  |
| 1992 | *சோலையம்மா* | தமிழ் |  |  |  |
| 1992 | *உன்ன நினைச்சேன் பாட்டு படிச்சேன்* | தமிழ் |  |  |  |
| 1995 | *காந்தி பிறந்த மண்* | தமிழ் |  |  |  |
| 1995 | ''எல்லாமே என் ராசாதான் | தமிழ் |  |  |  |
| 1995 | *மரு* | தமிழ் |  |  |  |
| 1995 | *முரட்டு காளை* | தமிழ் |  |  |  |
| 1996 | *சேனாதிபதி (திரைப்படம்)* | தமிழ் | ள் |  |  |
| 1999 | *அழகர்சாமி (திரைப்படம்)* | தமிழ் |  |  |  |
| 2004 | *விருமாண்டி* | தமிழ் |  |  |  |
| 2007 | *மணிகண்டன்* | தமிழ் |  |  |  |
| 2007 | *கூடல் நகர் (2007 திரைப்படம்)* | தமிழ் |  |  |  |
| 2008 | *பூ* | தமிழ் |  |  |  |
| 2009 | *தோரணை* | தமிழ் | பஞ்சாயத்து தலைவர்கள் |  |  |
| 2011 | *ஆடுகளம் (திரைப்படம்)* | தமிழ் |  |  |  |
| 2012 | *முரட்டு காளை* | தமிழ் | சரோஜா தாத்தா | } |  |

## ஆதாரங்கள்
# ஆர்யன் சோப்ரா


**ஆர்யன் சோப்ரா** (*Aryan Chopra*) என்பவர் ஓர் இந்திய சதுரங்க வீர்ர் ஆவார். 2001 ஆம் ஆண்டு டிசம்பர் 10 ஆம் நாள் இவர் பிறந்தார். 14 வயது 9 மாதங்கள் மற்றும் மூன்று நாட்கள் என்ற சிறிய வயதிலேயே 2016 ஆம் ஆண்டு சோப்ரா கிராண்டு மாசுட்டர் ஆனார். அலுவல் முறையாக இப்பட்டத்தை பிடே அமைப்பு 2017 ஆம் ஆண்டு இவருக்கு வழங்கியது. பரிமராசன் நேகியைத் தொடர்ந்து இரண்டாவது இந்திய இளைய கிராண்டு மாசுட்டர் என்ற பெருமை இவருக்குக் கிடைத்த்து . தற்போது இவர் இந்தியாவின் மூன்றாவது இளைய கிராண்டு மாசுட்டராக கருதப்படுகிறார்.  

## சதுரங்க வாழ்க்கை

ஐந்தாவது வயதில் ஏற்பட்ட ஒரு கார் விபத்தில் காயமடைந்த காரணத்தால் தற்காலிகமாக சோப்ரா வீட்டில் இருக்க நேர்ந்தது. எனவே சோப்ரா ஆறாவது வயதிலேயே சதுரங்கம் விளையாடத் தொடங்கினார் .  

2015 ஆம் ஆண்டு ரிகா தொழில்நுட்ப பல்கலைக்கழக சதுரங்கப் போட்டியில் வெற்றி பெற்று சோப்ரா தனது முதல் கிராண்டு மாசுட்டர் தகுதி நிலையை அடைந்தார். இப்போட்டியில் இவர் எந்த ஆட்டக்காரரிடமும் தோற்கவில்லை. 2016 ஆம் ஆண்டில் நடைபெற்ற 35 ஆவது சாலகாரோ சதுரங்கப் போட்டியில் சோப்ரா தனது இரண்டாவது கிராண்டு மாசுட்டர் தகுதிநிலையை ஈட்டினார். வலிமையான மேம்பட்ட ஆட்டத்தின் மூலம் பல கிராண்டு மாசுட்டர்களை வீழ்த்தி இப்போட்டியில் வெற்றிபெற்றார். இதே ஆண்டு ஆகத்து மாதத்தில் அபுதாபியில் நடைபெற்ற சதுரங்க மாசுட்டர்கள் சாம்பியன் பட்டப் போட்டியில் சோப்ரா தன்னுடைய மூன்றாவதும் இறுதியானதுமான கிராண்டு மாசுட்டர் தகுதிநிலையை ஈட்டினார். இப்போட்டியின் இறுதி சுற்றில் கருப்பு நிற காய்களுடன் விளையாடிய சோப்ரா, அர்மீனியா நாட்டைச் சேர்ந்த கிராண்டு மாசுட்டர் சாம்வெல் தெர்-சகாக்கியனை வீழ்த்திய போது இத்தகுதி நிலை இவருக்குக் கிடைத்தது. அலுவல் முறையாக மார்ச்சு 2017 இல் இவருக்கு கிராண்டு மாசுட்டர் பட்டம் வழங்கப்பட்டது.  

எட்டு அமெரிக்க சதுரங்க ஆட்டக்காரர்கள் மற்றும் பல்வேறு நாடுகளில் இருந்து தேர்ந்தெடுக்கப்பட்ட மிகச்சிறந்த எட்டு ஆட்டக்காரர்களைக் கொண்ட உலக சதுரங்க அணி ஆகிய இரண்டு அணிகளுக்கும் இடையிலான சதுரங்கப் போட்டி 2017 ஆம் ஆண்டு செயிண்டு இலூயிசில் நடைபெற்றது. இப்போட்டியில் உலக சதுரங்க அணி 30.5-17.5 என்ற புள்ளிகள் கணக்கில் வெற்றிபெற்றது. 17 வயதுக்குட்பட்டோர் பிரிவில் சோப்ரா 3.5/6 புள்ளிகள் ஈட்டினார். உலக அணி அப்பிரிவில் 19-13 புள்ளிகளுடன் வெற்றிபெற இப்புள்ளிகள் மிகவும் உதவின  

.  

2017 ஆம் ஆண்டில் நடைபெற்ற அபுதாபி மாசுட்டர்கள் சதுரங்கப் போட்டியில் சோப்ரா மூன்றாவது இடத்தைப் பிடித்தார், அப்போட்டியில் அமின் பாசெம் முதலாவது இட்த்தையும் நைகில் சார்ட்டு இரண்டாவது இடத்தையும் பிடித்தனர். பல கிராண்டு மாசுட்டர்களை வீழ்த்தி 6.5/9 புள்ளிகள் பெற்றதன் மூலம் சோப்ராவுக்கு 22 எலோ தரவுகோள் புள்ளிகள் கூடின. சியார்சியாவைச் சேர்ந்த கிராண்டு மாசுட்டர் லிவான் பேன்ட்சுலாலாவை கருப்பு நிற காய்களுடன் விளையாடிய சோப்ரா வெற்றி பெற்றது குறிப்பிடத்தகுந்த ஒரு சிறந்த வெற்றியாகும் .
# நடாலி டோர்மர்



**நடாலி டோர்மர்** (பிறப்பு 11 பிப்ரவரி 1982) என்பவர்  
பிரித்தானிய நடிகையாவார்.  

## திரைத்துறை
இவர் ஹச்பிஓ தொலைக்காட்சியில் வெளியான கேம் ஆஃப் திரோன்ஸ் நாடகத்தில் நடித்துள்ளார்.  

### திரைப்படம்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2005 | *சி-அயோவா (2005 திரைப்படம்)* | விக்டோரியா |  |
| 2007 | *பிலாவ்லஸ் (2007 திரைப்படம்)* | செசி |  |
| 2009 | *சிட்டி ஆஃப் லப்* | ஒல்க |  |
| 2011 | *டபல்யூ.ஈ.* | எலிசபெத் போவ்சு-லயோன் |  |
| *கேப்டன் அமெரிக்கா: முதல் அவெஞ்சர்* | பிரைவேட் லோரைன் |  |  |
| 2012 | ''எலெக்ரிக் சினிமா:ஹவ் டூ பிகேவ் | லாரென் பாகால் | குறும்படம் |
| 2013 | ** | சுசானே |  |
| *ரஸ் (2013 திரைப்படம்)* | நர்ஸ் கெம்மா |  |  |
| ** | தி பிளாண்டே |  |  |
| ** | மில்லே | குறும்படம் |  |
| ** | அவராகவே |  |  |
| 2014 | ** | சார்லி |  |
| ** | கிரீசிடா |  |  |
| 2015 | ** |  |  |
| 2016 | ** | சரா பிரைஸ்
ஜெஸ் பிரைஸ் |  |
| 2018 | *இன் டார்க்னெஸ் (2018 திரைப்படம்)* | சோபியா | எழுத்தாளர் |
| *பேசன்ட் ஜீரோ (திரைப்படம்)* | டாக்டர் கின்னா ரோஸ் |  |  |
| 2019 | *தி புரோபசர் அன்ட் தி மேட்மேன் (திரைப்படம்)* | எலிசா மீரட் |  |

## ஆதாரங்கள்
# இளவரசி அட்ரினி



ஸ்வீடன் **இளவரசி அட்ரினி**, பிளேக்கிங் கோமகள் (அட்ரினி ஜோசப்பின் அலிஸ் பெர்னாடிட்டே; பிறப்பு 9 மார்ச்சு 2018) இளவரசி மடிலெய்ன் மற்றும் கிறிஸ்டோபர் ஓ'நெயில் தம்பதிகளின் மூன்றாவது குழந்தை ஆவார். இவர்களுக்கு  
இளவரசி அட்ரினி இரண்டாவது மகளாவார். இவர் அரசர் கார்ல் XVI குஸ்டாப் மற்றும் அரசி சில்வியாவின் பேதியாவார். இவர் ஸ்வீடன் சிம்மாசனத்திற்குகாண வரிசையில் பத்தாவது இடத்தில் இருக்கிறார்.
# மாளவிகா மோகனன்


**மாளவிகா மோகனன்** (Malavika Mohanan, பிறப்பு: 04 ஆகத்து 1992) ஓர் இந்திய திரைப்பட நடிகையாவார். இவர் இந்தி, கன்னடம், மலையாளம் மற்றும் தமிழ்த் திரைப்படங்களில் நடித்துள்ளார். தற்போது ரசினிகாந்த் நடித்த பேட்ட திரைப்படத்தின் மூலம் தமிழில் அறிமுகமான இவர், அடுத்தாக விஜய் நடிக்கும் மாஸ்டர் திரைபடத்தில் கதாநாயகியாக நடிக்கிறார்.  

## இளமைக் காலம்
இவர் ஆகத்து 07, 1992 அன்று மும்பையில் பிறந்தார். இவரது தந்தை கே. யு. மோகனன், பாலிவுட் திரைப்பட ஒளிப்பதிவாளர் ஆவார். இவர் மும்பையில் பிறந்தாலும், தற்போது கேரள மாநிலம், பையனூரில் வசிக்கிறார்.  

## நடித்த திரைப்படங்கள்
| வருடம் | பெயர் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2013 | *பட்டம் போலே* | ரியா | மலையாளம் | முதல் மலையாளம் படம் |
| 2015 | *நிர்நாயக்கம்* | சரல் | மலையாளம் |  |
| 2016 | ''நானு மட்டு வரலஷ்மி | வரலஷ்மி | கன்னடம் | முதல் கன்னடம் படம் |
| 2017 | *தி கிரேட் பாதர்* | மீரா | மலையாளம் |  |
| 2018 | *பியாண்ட் த கிளவுட்ஸ்* | தாரா | இந்தி | முதல் இந்தி படம் |
| 2019 | *பேட்ட* | பூங்கொடி மாலிக் | தமிழ் | முதல் தமிழ் படம் |
| 2021 | *மாஸ்டர்* | சாருலதா | தமிழ் |  |
| 2022 | *மாறன்* | தாரா | தமிழ் | } |
# வோனொபாயோ புதையல்


**வோனொபாயோ புதையல்** (**Wonoboyo hoard)** என்பது இந்தோனேசியாவின் நடு ஜாவாவில் ஒன்பதாம் நூற்றாண்டைச் சேர்ந்த மேடங் இராச்சியத்தைச் சேர்ந்த தங்கம் மற்றும் வெள்ளி கலைப்பொருட்கள் அடங்கிய ஒரு முதன்மையான தொல்லியல் கண்டுபிடிப்பு ஆகும். இது 1990 அக்டோபர் மாதத்தில் இந்தோனேசியாவின் மத்திய ஜாவா மாகாணத்திலிருக்கும் கிளாடென் பிரதேசத்தைச் சேர்ந்த வோனொபாயோ என்ற சிறிய கிராமத்தில், பிரம்பானான் கோயில் அருகில் கண்டுபிடிக்கப்பட்டது. அந்தப் பொருட்களின் மாதிரிகள், பிரம்பானான் கோயிலின் அருங்காட்சியகத்தில் வைக்கப்பட்டிருக்கின்றன. இந்த சேகரிப்புகளானது ஆஸ்திரேலியாவிலும் காட்சிக்கு வைக்கப்பட்டன.  

இந்தோனேசியாவில் மேற்கொள்ளப்பட்ட அகழாய்வில் கிடைத்த மிக முக்கியமான, பழமையான பொக்கிசங்களில் ஒன்றாக வோனொபாயோ புதையல் உள்ளது. இவை கி.பி. 9வது நூற்றாண்டில் இருந்த மாதாராம் இராச்யத்தின் செல்வம், பொருளாதாரம், கலை மற்றும் கலாச்சாரம் ஆகியவற்றைக் காட்டுவதாக உள்ளது. இங்கே கண்டெடுக்கப்பட்ட தங்க நாணயங்களில் *"*ta*"* என்று பொறிக்கப்பட்டிருந்தது. அது அன்றைக்குப் பண்டைய ஜாவாவில் புழக்கத்திலிருந்த *"*tahil*"* என்ற நாணய முறையைக் குறிப்பதாகும். ஒரு நாணத்தில் கவியி என்ற பண்டைய ஜாவா மொழியில், "சரகி தியா பங்கா" (Saragi Diah Bunga) என்ற பெயர் குறிப்பிடப்பட்டிருந்தது. இந்த நபர், இந்த செல்வங்களுக்கு உரியவராக இருந்திருக்கலாம். இவை மாதாராம் மன்னர் பாலிடங் ஸ்ரீ தர்மோதய மஹாசம்பு (கி.பி. 899 - 911) காலத்தைச் சேர்ந்ததவை என்று கணிக்கப்பட்டுள்ளது. இந்த புதையலுக்கு உரிய நபர், அன்றைக்கு அங்கே வாழ்ந்த செல்வந்தராகவோ அல்லது ராஜ குடும்பத்தைச் சார்ந்தவராகவோ இருந்திருக்கலாம்.
# வேல்சின் இளவரசர் லூயி



**வேல்சின் இளவரசர் லூயி** (*Louis Arthur Charles*; பிறப்பு: 23 ஏப்ரல் 2018) இங்கிலாந்து அரச குடும்ப உறுப்பினர் ஆவார். இவர் இளவரசர் வில்லியம், வேல்சு இளவரசர் மற்றும் கேத்தரின், வேல்சு இளவரசி அவர்களின் மூன்றாவது குழந்தையாவார் மற்றும் இரண்டாவது மகனாவார். அரியணைக்கான வரிசைப்பட்டியலில் இவர் நான்காம் இடத்தில் உள்ளார்.
# ககன்யான்



**ககன்யான்** (Gaganyaan) **விண்கலம்** என்பது விண்கலத்தின் மூலம் பூமியின் தாழ் வட்டப்பாதைக்கு மனிதர்களை அனுப்பி, அவர்களை பாதுகாப்பாக மீண்டும் பூமிக்கு அழைத்து வருவதற்கான திட்டத்திற்காக வடிவமைக்கப்பட்ட ஓர் இந்திய விண்கலம் ஆகும். இந்த விண்கலம், மூன்று பேர் செல்லும் வகையில் வடிவமைக்கப்பட்டுள்ளது. இந்திய விண்வெளி ஆய்வு மையத்தின் இந்த விண்கலமானது ஜி. எஸ். எல். வி மார்க் III மூலம் 2024-ஆம் ஆண்டில் விண்ணில் ஏவப்படவுள்ளது. இந்துஸ்தான் ஏரோனாடிக்ஸ் லிமிட்டெட் தயாரித்துள்ள இந்த விண்கலத்தின் சோதனை ஓட்டமானது டிசம்பர் 18, 2014-இல் நடைபெற்றது.  

## வரலாறு
ககன்யானுக்கான தொடக்கநிலை ஆய்வுகள் மற்றும் தொழில்நுட்ப வசதிகள் தொடர்பான முன்னேற்பாடுகள் 2006 ஆம் ஆண்டில் துவங்கப்பட்டது. முதலில் இதற்கு **சுற்றுப்பாதை வாகனம்** என்று பொதுப் பெயரிடப்பட்டது. இது மேர்க்குரித் திட்டம் போன்றே வடிவமைக்கத் திட்டமிடப்பட்டது. மேலும் கூடுதலாக ஒரு வாரம் விண்வெளியில் நீடித்திருக்கும் திறன் கொண்டதாகவும் வடிவமைக்கத் திட்டமிடப்பட்டது. இந்தத் திட்டம் மார்ச், 2008 இல் இந்திய அரசிடம் நிதி பெறுவதற்காக ஒப்படைக்கப்பட்டது. இந்திய மனித விண்வெளி ஆய்வுத் திட்டமானது இதற்கான இசைவாணையை பிப்ரவரி, 2009 இல் அளித்தது. பயணிகள் அல்லாத சோதனை ஓட்டமானது 2013 இல் நடத்தத் திட்டமிட்டுருந்தனர். பின் அது 2016 ஆம் ஆண்டாக மாற்றம் ஆனது.  

## நிதி மற்றும் உள்கட்டமைப்பு
திட்டத்தின் முன்னேற்பாடுகளுக்கு இந்திய அரசானது 500 மில்லியன்இந்திய ரூபாய்களை 2007 மற்றும் 2008 ஆம் ஆண்டுகளுக்காக வழங்கியது. பயணிகள் விண்கலமானது 7 ஆண்டுகள் விண்வெளியில் தங்கும் திறன் கொண்டதாக வடிவமைக்க 124 பில்லியன் இந்திய ரூபாய் தேவை என எதிர்பார்க்கப்பட்டது. இந்திய ஐந்தாண்டு திட்டத்திற்கான (2007–12). திட்டமிடலின் போது திட்டக்குழு உறுப்பினர்கள் 2007 ஆம் ஆண்டில் பயணிகள் விண்கலத்திற்கான முன்னேற்பாடுகளுக்காக 50 பில்லியன் இந்திய ரூபாய் தேவைப்படும் என மதிப்பிட்டனர்.  

## விளக்கம்
ககன்யான் என்பது முழுமையான தன்னாட்சி கொண்ட 3.7 டன் எடையுள்ள விண்கலம் ஆகும். இதில் மூன்று பேர் சுற்றுப்பாதைக்கு சென்று புவிக்கு திரும்பக்கூடிய வகையில் வடிவமைக்கப்பட்டுள்ள்ளது. இந்த திட்டம் 7 நாட்கள் வரை சுற்றுப்பாதையில் இருக்கும். இது சோயூசு விண்கலம் போன்ற விண்கலம் ஆகும்.  
## உருசியாவில் பயிற்சி
இந்திய விண்வெளி வீரர்களுக்கு பயிற்சி அளிப்பது குறித்து, இந்தியாவின் இசுரோ அமைப்பும், உருசியாவின் கிளாவ்கோசுமாசு (Glavkosmos) என்கிற அமைப்பும் 2019ஆம் ஆண்டு ஜூன் மாதம் ஒப்பந்தம் செய்து கொண்டன. இந்திய விமானப் படையின் ஒரு குரூப் கேப்டன் மற்றும் மூன்று விங் கமாண்டர்களைக் கொண்ட நான்கு பேர் இதற்காக தேர்வு செய்யப்பட்டு பயிற்சிக்கு அனுப்பப்பட்டார்கள். இவர்களுக்கான பயிற்சி கடந்த ஆண்டு பிப்ரவரி 10ஆம் தேதி தொடங்கிய நிலையில், கொரோனா பெருந்தொற்று தாக்கம் காரணமாக, அவர்களின் பயிற்சி தற்காலிகமாக தடைபட்டது. தற்போது மார்ச், 2021-இல் பயிற்சியை நிறைவு செய்த, இந்த அதிகாரிகளுக்கு இந்தியாவில் சிறப்பு விண்கலன் சார்ந்த பயிற்சிகள் வழங்கப்படும்.
# மு. க. தமிழரசு


**மு. க. தமிழரசு** என்பவர் தமிழ்த் திரைப்படத் தயாரிப்பாளர் மற்றும் முன்னாள் முதல்வர் கருணாநிதியின் மூன்றாவது மகனாவார். தனது *மோகனா மூவீஸ்* நிறுவனத்தின் மூலம் திரைப்பட விநியோகமும், மனை வணிகமும் செய்து வருகிறார்.  

## குடும்பம்
முன்னாள் முதல்வர் மு. கருணாநிதி-தயாளு அம்மாள் தம்பதியருக்கு நான்காவது மகனாகப் பிறந்தார். இவருடன் பிறந்தவர்கள் மு. க. அழகிரி மற்றும் மு. க. ஸ்டாலின் என இரண்டு மூத்த சகோதர்களும் மு.க.செல்வி என்ற அக்காவும் இவருக்குள்ளனர். மு. க. தமிழரசு அவர்களுக்கு மோகனா என்ற மனைவியும் அருள்நிதி என்ற மகனும், பூங்குழலி என்ற மகளும் உள்ளனர். இவரின் மருமகள் கீர்த்தனா மற்றும் மருமகன் விஸ்வநாதன் ஆவார்கள்.  

## தயாரித்த திரைப்படங்கள்
தனது மோகனா மூவீஸ் மூலம் தயாரிக்கப்பட்ட திரைப்படங்கள்.  
| ஆண்டு | திரைப்படம் | நடிகர்கள் | குறிப்பு |
| --- | --- | --- | --- |
| 2010 | *வம்சம்* | அருள்நிதி, சுனைனா | பரிந்துரை, விஜய் விருதுகள் (சிறந்த அறிமுக நடிகர்) |
| 2011 | *மௌன குரு* | அருள்நிதி, இனியா |  |
| 2014 | *ஒரு கன்னியும் மூணு களவாணிகளும்* | அருள்நிதி, பிந்து மாதவி |  |
| 2015 | *டிமாண்டி காலனி* | அருள்நிதி | } |

## மேலும் பார்க்க
- கருணாநிதி குடும்பம்
# எரிது


**எரிது** (**Eridu**) (சுமேரியம்: , NUN.KI/eridug<sup>ki</sup>; அக்காதியம்: *irîtu*; தறகால அரபு: **Tell Abu Shahrain**) ஈராக் நாட்டின் தெற்கில், தி குவார் ஆளுநரகத்தில் அமைந்த, பண்டைய மெசொப்பொத்தேமியாவின், உலகின் மிகவும் தொன்மையான நகரமான எரிது நகரத்தின் தொல்லியல் களம் (கிமு 5,400) ஆகும்.  

சுமேரிய நகரமான எரிது நகரத்தின் தொல்லியல் களம், ஈராக்கின், ஊர் எனுமிடத்திற்கு தென்கிழக்கில் 12 கி.மீ. தொலைவில் உள்ளது.  

33 எக்டேர் பரப்பளவு கொண்ட பண்டைய எரிது நகர தொல்லியல் களத்தை, 2016-இல் யுனெஸ்கோ நிறுவனம், உலகப் பாரம்பரியக் களங்களில் ஒன்றாக அறிவித்துள்ளது.  

எரிது நகரத்தில், களிமண் மற்றும் செங்கற்களால் கட்டப்பட்ட சுமேரியக் கடவுள்களுக்கான கோயில் கட்டிடங்கள் கொண்டிருந்தது.  

சுமேரியத் தொன்மவியலில் எரிது நகரம், என்கி எனும் சுமேரியக் கடவுளின் தாயகமாக கருதப்படுகிறது.  

என்கி கடவுளின் பெயர், பின்னர் சுமேரியாவை ஆண்ட, அக்காடியப் பேரரசு காலத்தில் இவா என மாற்றம் செய்யப்பட்டது.  

## வரலாறு
வின் தெற்கில் எரிது நகரம்]]  

சுமேரிய மன்னர்களின் பட்டியலின் படி , எரிது நகரமே உலகின் முதல் நகரம் என அறியப்படுகிறது.  

சுமேரியத் தொன்மவியலின் படி, சுமேரியப் பெரு வெள்ளத்தின் போது அழிந்த ஐந்து நகரங்களில் எரிது நகரமும் குறிப்பிடப்படுகிறது.  

மன்னர் அமர்-சின் பெயர் பெயர் பொறித்த சுட்ட செங்கல், பிரித்தானிய அருங்காட்சியகம்]]  

மெசொப்பொத்தேமியாவின் எரிது நகரம், பாரசீக வளைகுடாவிற்கு அருகே, யூப்பிரடீஸ் ஆற்றின் கரையில் கிமு 5,400ல் நிறுவப்பட்டது. இந்நகரம் என்கி எனும் ஆண் சுமேரியக் கடவுள் வழிபாட்டின் தாயகமாக கருதப்படுகிறது.  

எரிது நகரத்தில் சமார்ரா பண்பாடு, சுமேரியப் பண்பாடு மற்றும் செமிடிக் பண்பாடு என மூன்று பண்பாடுகள் ஒன்றன் பின் ஒன்றாக வளர்ந்தது.  

கிமு 5000-இல் உபைதுகள் காலத்தில், களிமண் வீடுகள் கொண்டிருந்த எரிது கிராமம், உரூக் காலத்தில் கிமு 2,700-இல் சுட்ட செங்கற்கலாலான வீடுகள் கொண்ட பெரிய நகர இராச்சியமாக விளங்கியது.  

புது பாபிலோனியப் பேரரசிலும், செலூக்கியப் பேரரசிலும் சிறப்புடன் விளங்கிய எரிது நகரம், கிபி ஆறாம் நூற்றாண்டில் இசுலாமியப் படையெடுப்புகளால் முற்றிலும் அழிந்தது.  

## கட்டிடக் கலை

என்கி எனும் ஆண் தெய்வத்தின் கோயிலை மையமாகக் கொண்ட எரிது நகரத்தை, *நீர்த்தேக்க நகரம்* என அழைப்பர்.  

மூன்றாம் ஊர் வம்ச காலத்தில், எரிது நகரத்தில் செவ்வக வடிவில் படிக்கட்டுகளுடன் கூடிய சிக்குரத் எனும் பிரமிடு போன்ற உயர்ந்த கட்டிடம் நிறுவப்பட்டது.  

## இதனையும் காண்க
- பண்டைய அண்மை கிழக்கின் நகரங்கள்
- உரூக்
- உபைதுகள் காலம்
# மெத்தில் எத்தில் கீட்டோன் பெராக்சைடு


30 முதல் 60% நீர்த்த மெ.எ.கீ.பெ கரைசல்கள் தொழிற்சாலைகளாலும் வினைத்திறனாளர்களாலும் ஒரு வினையூக்கியாகப் பயன்படுத்தப்படுகிறது. நிறைவுறா பாலி எசுத்தர்களின் குறுக்கிணைப்பு, இழைக் கண்னாடிகளில் பிசின் வினை, வேதி இனமாற்றம் போன்ற வினைகளை இவ்வினையூக்கி முன்னெடுக்கிறது. இப்பயன்பாட்டிற்காகவே அதிர்ச்சிக்கான உணர்திறனைக் குறைக்க மெ.எ.கீ.பெ சேர்மமானது டைமெத்தில் பிதாலேட்டில், சைக்ளோயெக்சேன் பெராக்சைடு அல்லது டையல்லைல் பிதாலேட்டு போன்றவற்றில் கரைத்து பயன்படுத்தப்படுகிறது. இதே காரணத்திற்காக பென்சோயில் பெராக்சைடையும் பயன்படுத்தலாம். மெத்தில் எத்தில் கீட்டோன் பெராக்சைடு தோலின் மீது எரிச்சலை உண்டாக்குகிறது. மேலும் இது கடுமையான அரிப்பு பாதிப்பையும் அல்லது பார்வையிழப்பை ஏற்படுத்தக் கூடியதாகவும் உள்ளது.
# சன் லைப் தொலைக்காட்சி


**சன் லைப் தொலைக்காட்சி** என்பது தமிழில் ஒளிபரப்பாகும் ஒரு இந்திய பொழுதுபோக்கு ஒளியலைவரிசை ஆகும். இது சன் குழும நிறுவனத்திற்கு சொந்தமான தொலைக்காட்சியாகும். 2014ஆம் ஆண்டு சன் லைப் என்ற பெயரில் பழைய பாடல்கள் மற்றும் பலதிரைப்படங்களை ஒளிபரப்பாகி வந்த இந்த தொலைக்காட்சி அக்டோபர் 7, 2018 முதல் இளையவர்களை கவரும் வகையில் பல நிகழ்ச்சிகள் மற்றும் தொடர்களை ஒளிபரப்பி வருகின்றது.  

## நிகழ்ச்சிகள்
இந்த தொலைக்காட்சியில் இளைஞர்களை கவரும் வகையான சொப்பன சுந்தரி என்ற ஒரு அழகு ராணி போட்டி, மசாலா கஃபே என்று ஒரு நகைசுச்சுவை நிகழ்ச்சி, கணவன் மனைவி கலந்து கொள்ளும் காதலிக்க நேரமில்லை, மற்றும் ஜிக்கி கம்மல் என்ற நகைசுச்சுவை தொடர், மாவீரன், மானசா, காவியா போன்ற மொழிமாற்றுத் தொடர்களை ஒளிபரப்பி வருகின்றது.  
-
# சன் லைப் தொலைக்காட்சி நிகழ்ச்சிகளின் பட்டியல்

தற்பொழுது 2019ஆம் ஆண்டு சன் லைப் தொலைக்காட்சியில் ஒளிபரப்பாக்கும் நிகழ்ச்சியின் பட்டியல்.  
## நிகழ்ச்சிகள்

- மசாலா கஃபே
- அசத்த போவது யாரு?
- சொப்பன சுந்தரி
- ஹலோ சகோ
- காதலிக்க நேரமில்லை

## தொடர்கள்

- மானசா
- காவியா
- ரோஜா
- சந்திரலேகா
- சாய் பாபா
- சின்ன கண்ணன்
- ஜிமிக்கி கம்மல்
- மாவீரன்

## முன்னர் ஒளிபரப்பானவை
### நிகழ்ச்சிகள்
- சாம்பியன்ஸ்
# ராஜ் தொலைக்காட்சி நிகழ்ச்சிகளின் பட்டியல்

தற்பொழுது 2019ஆம் ஆண்டு ராஜ் தொலைக்காட்சியில் ஒளிபரப்பாக்கும் நிகழ்ச்சியின் பட்டியல்.  
## தொடர்கள்
- மண்வாசனை
- பூவிழி வாசலிலே

## நிகழ்ச்சிகள்

- திரை வானவில்
- பெண்கள் நேரம்
- நகைசுவை நாயகன்
- இயற்கை வைத்தியம்
- கோப்பியம்
- நட்சத்திர நேரம்
- திரை விமர்சனம்
- ராஜ் தர்பார்

## முன்னர் ஒளிபரப்பானவை
### தொடர்கள்

- அட்டகாசம்
- அருந்ததி
- ஆதிபராசத்தி
- ஆர்த்தி
- இருவர் உள்ளம்
- உறவுகள் சங்கமம்
- என் இனிய தோழியே
- என் தங்கை
- கங்கா தாரணை காணோம்
- கங்கா யமுனா சரஸ்வதி
- கடல் கடந்து உத்தியோகம்
- கண்ணம்மா
- கண்ணியம்
- கருணமஞ்சரி
- காக்க காக்க
- கீதாஞ்சலி
- கெளரவம்
- கொடிமுல்லை
- சபிதா என்கிற சபாபதி
- சித்தாரா
- திருமதி ஜானகி ராமன்
- தேவதை
- நலம் நலம் அறிய ஆவல்
- நாகம்மா
- பிருந்தாவனம்
- மகாநதி
- மர்மதேசம்
- விஸ்வரூபம்
- வீட்டுக்கு வீடு
- ஹலோ சியாமளா

### மொழிமாற்றுத் தொடர்கள்

- அலைபாயுதே
- அழகிய லைலா
- இந்திரா
- கங்கா யமுனா
- கருத்தம்மா
- காஞ்சனா
- கெளரவம்
- சிந்து பைரவி
- நிலவே மலரே
- பாமா விஜயம்
- ஜெய் ஸ்ரீ கிருஷ்ணா

### நிகழ்ச்சிகள்

- அகட விகடன்
- ஊர் வம்பு
- என்றேற்றும் ரவிக்குமார்
- ஏர்டெல் ஸ்டார் சிங்கர்
- க க க போ
- கலக்கல் காமெடி
- காசு மழை
- கோலிவுட் புஸ்
- கோல்ட் கசினோ
- சூப்பர் டான்சர்
- சென்னையில் திருவையாறு
- தமிழ் பேசும் காதணியாகி
- தூம்
- பரம்பரை வைத்தியம்
- பீச் கேர்ள்ஸ்
- மசாலா கஃபே
- மெகா டாப் 10 மூவிஸ்
- ராஜகீதம்
- ராஜ் போஸ் ஆபீஸ்
# கலைஞர் தொலைக்காட்சி நிகழ்ச்சிகளின் பட்டியல்

தற்பொழுது 2023ஆம் ஆண்டு கலைஞர் தொலைக்காட்சியில் ஒளிபரப்பாக்கும் நிகழ்ச்சியின் பட்டியல  

### ஒளிப்பரப்பும் மெகாத்தொடர்
| பொன்னி சி /ஓ ராணி | 4 ஜூலை 2022 | 240 | ராடான் மீடியா | 08:00 | } |
| --- | --- | --- | --- | --- | --- |

## நிகழ்ச்சிகள்

- கண்ணாடி
- கற்றது கை அளவு
- விடியல் வா
- சுட சுட
- புதுப்பாடல்
- நெஞ்சே ஏழு
- நாளைய இயக்குநர் 6
- இங்கே என்ன சொல்லுது
- பேச்சு திருவிழா
- ரெட் கார்பெட்
- சூப்பர் பேமிலி
- படவரிசை 10

## முன்னர் ஒளிபரப்பானவை
### நகைசுச்சுவை தொடர்கள்

- மடிப்பாக்கம் மாதவன்
- நான் அவள் இல்லை
- சிரி சிரி கிரேசி
- சூப்பர் சுந்தரி
- வந்தானா தந்தானா

### வரலாற்றுத் தொடர்கள்

- ராமானுஜர்
- ரோமாபுரி பாண்டியன்
- தென்பாண்டி சிங்கம்

### காவல்த் தொடர்கள்

- ரேகா ஐபிஎஸ்
- விசாரணை

### தொடர்கள்

- அபிராமி
- அக்கா தங்கை
- அமுதா ஒரு ஆச்சர்யகுறி
- ஆனந்தம் விளையாடும் வீடு
- அப்பா
- அப்பனும் ஆத்தாளும்
- ஆசை நிலவு
- அவள் ஒரு மின்சாரம்
- அழகான நாட்கள்
- டூம் டூம் டூம்
- பாரதி
- பவானி
- தீபங்கள்
- தாயம்
- கோகுலத்தில் சீதை
- கல்யாண பரிசு
- கல்யாணி
- கண்ணம்மா
- குறிஞ்சி மலர்
- லட்சியம்
- மகாலட்சுமி
- மகராசி
- மஞ்சள் மகிமை
- மோகினி
- முள்ளும் மலரும்
- முதல் மரியாதை
- மைதிலி
- நாணல்
- நம்ம குடும்பம்
- நிலா
- பார்த்த ஞாபகம் இல்லையோ
- பொக்கிஷம்
- சந்தோஷம்
- சதி லீலாவதி
- சீதா
- செண்பகம்
- சூரியபுத்திரி
- தங்கமான புருஷன்
- தவம்
- தெக்கத்தி பொண்ணு
- தேன்மொழியால்
- திருமகள்
- திருமாங்கல்யம்
- துளசி
- உறவுக்கு கை கொடுப்போம்
- உயிரின் நிறம் ஊதா
- வாடகை வீடு
- வைராக்கியம்
- வைரநெஞ்சம்
- வலையோசை
- விளக்கு வச்ச நேரத்துலே

### நிகழ்ச்சிகள்

- ஆட்டம் பாட்டம்
- அழகே அழகு
- சின்னத்திரை சினிமா
- தில் தில் மனதில்
- இசை மேடை
- கானா குயில் பாட்டு
- கலை கோவில்
- கலியுகம்
- மானாட மயிலாட 1-10
- நான் பாடும் பாடல்
- நலம் பெற
- நாளைய இயக்குநர்
- நல்ல பேசுங்க நல்லதை பேசுங்க
- ஓடி விளையாடு பாப்பா
- பாட்டு 10
- படவரிசை 10
- பாச பறவைகள்
- சிநேகிதியே
- வண்ணத்திரை
- வசூல் ராணி
- விடியலே வா
- ஓடி விளையாடு பாப்பா 4
# மேஸ் ரன்னர்: தி ஸ்கார்ச் ட்ரையல்ஸ்

**மேஸ் ரன்னர்: தி ஸ்கார்ச் ட்ரையல்ஸ்** (*Maze Runner: The Scorch Trials*, புதிர்க்கட்டிடத்தில் ஓடுபவர்: மோசமான வழித்தடங்கள்) 2015 ல் வெளிவந்த அறிவியல் புனைகதை  திரைப்படம் ஆகும் . இந்த திரைப்படம் 2014 ல் வெளிவந்த தி மேஸ் ரன்னர் திரைப்படத்தின் அடுத்த பாகமாக வெளிவந்தது டிலான் ஓ'பிரையன் , தோமஸ் சாங்ஸ்டர், வில் போல்டர் பாட்ரிசியா கிளார்க்ஸன் என பலர் இந்த திரைப்படத்தில் நடித்துள்ளனர் . இந்த திரைப்படம் உலகம் முழுவதும் 332 மில்லியன் டாலர்கள் வசூலை குவித்தது .  

## கதையின் சுருக்கம்
இந்த திரைப்படத்தின் முந்தைய திரைப்படமான தி மேஸ் ரன்னர் திரைப்படத்தை தொடர்ந்து புதிர் கட்டிடத்தில் இருந்து  தாமஸ் மற்றும் குழுவினர் தப்பிச்சென்று வெளியே வந்த சம்பவங்களை தொடர்ந்து இந்த திரைப்படத்தின் கதை நகர்கிறது தாமஸ் அவரது குழுவினருடன் புதிர்க்கட்டிடத்தில் இருந்து தப்பிச்செல்லும்போது அவரும் அவரது குழுவினரும் ஒரு பாதுகாப்பு அமைப்பினால் காப்பாற்றப்படுகின்றனர் , ஆனால் அந்த பாதுகாப்பு அமைப்பு ஒரு மோசமான ஆராய்ச்சிக்கூட அமைப்பு என்பதை புரிந்துகொண்ட தாமஸ் அந்த அமைப்பில் இருந்து அவரின் குழுவினருடன் வெளியேறி மோசமான பாதைகளில் உடைந்துபோன கட்டிடங்கள் என இன்னொரு உலகத்தில் தீநுண்மத்தால் பாதிக்கப்பட்ட அரக்க குணமுள்ள நினைவற்ற மனிதர்களால் தாக்கப்பட்டாலும் கடைசியில் இன்னும் பாதிப்பு இல்லாமல் மோசமானவர்களாக மாறாத இன்னொரு பாதிக்கப்படாத நல்ல மனிதர்களின் அமைப்பால் காப்பாற்றப்படுகின்றனர் .  

## நடிகர்கள்
- டிலான் ஓ'பிரையன்
- கயா ஸ்காடெல்ரியோ
- தோமஸ் சாங்ஸ்டர்
- வில் போல்டர்
- பாட்ரிசியா கிளார்க்ஸன்

## அடுத்த பாகம்
இந்த திரைப்படத்தின் அடுத்த பாகமாக மற்றும் கடைசி திரைப்படமாக வெளிவந்த மேஸ் ரன்னர் : தி டெத் கியூர் திரைப்படம் 2016 ஆம் ஆண்டு வெளிவந்தது